wickkiey/tamil-wikipedia-chunked huggingface dataset:
# பத்ரா வனவிலங்கு சரணாலயம்

## அச்சுறுத்தல்கள்

சரணாலயத்திற்கு அருகிலுள்ள கிராமங்களில் பெருகிவரும் மக்கள்தொகையினால் பத்ரா வனவிலங்கு சரணாலயத்தைச் சுற்றியுள்ள பகுதிகளில் ஆக்கிரமிப்பு அதிகரித்து வருகிறது. கிராம மக்களுக்குச் சொந்தமான ஆயிரக்கணக்கான கால்நடைகளால் மேய்ச்சல் அச்சுறுத்தலும் உள்ளன. கால்நடைகள் மூலம் கோமாரி நோய் போன்ற நோய்களைப் பூங்காவில் உள்ள தாவர வகைகளுக்கு கொண்டு செல்கின்றன. 1989-99 காலகட்டத்தில் ஏற்பட்ட கோமாரி நோய் முக்கியமானது. இதனால் காட்டெருமையின் எண்ணிக்கை வெகுவாக குறைந்தது. உள்ளூர் கால்நடைகளுக்கு வழங்கப்பட்ட தடுப்பூசி மற்றும் நோய்த்தடுப்பில் செயல்திறன் மிக்க திட்டங்களால் காட்டெருமையின் எண்ணிக்கை மீண்டும் அதிகரித்து வருகிறது.  
வனத்தினை நெருங்கி மக்கள் அதிகமாக வசிப்பதால் வணிக நோக்கங்களுக்காக மரம் அல்லாத வனப் பொருட்களை வாங்குவது மற்றும் விறகுக்கு மரங்களை வெட்டுவது நடைபெற்றுவருகின்றது. இது காடுகளின் ஆரோக்கியத்தில் நீண்ட பாதிப்பினை ஏற்படுத்துகின்றன. மற்ற முக்கிய அச்சுறுத்தல்களாக மீன்பிடித்தல் மற்றும் காட்டு விலங்குகளைச் சட்டவிரோதமாக வேட்டையாடுவது உள்ளன.  
வனத்துறையின் மேலாண்மை நடைமுறைகள் வாழ்விட மேம்பாடு, எல்லை ஒருங்கிணைப்பு, வேட்டையாடுதல் மற்றும் தீ தடுப்பு மற்றும் உள்கட்டமைப்பு மேம்பாடுகள் நடைபெற்று வருகின்றன. இருப்பினும், இயக்க நிதிகள் போதுமானதாக இல்லை என்பதும், தாமதமும், சரணாலய நிர்வாகத்தில் குறைவான பணியாளர்கள் உள்ளதும் பின்னடைவாக உள்ளது. பத்ராவின் வாழ்விடத்தையும் பல்லுயிரி வளத்தினையும் மோசமாகப் பாதிக்கும் காரணியாக தீ விபத்துகள் உள்ளன. மதிப்புமிக்க மரங்களை மரக் கடத்தல் ஒரு பெரிய பிரச்சினையாகும்.  
துங்கா-பத்ரா தூக்குப் பாசனத் திட்டம் மூலம், துங்கா ஆற்றிலிருந்து பத்ரா நதிக்குத் தண்ணீரை மாற்றுவதன் மூலம் சிக்மகளூர் மாவட்டத்தின் மழை மறைவுப் பகுதிகளுக்குத் தண்ணீர் கொண்டு செல்வதை உறுதியளிக்கிறது. இருப்பினும் இது பத்ரா சரணாலயத்தின் இயற்கை வாழ்விடங்களுக்கு இடையூறு விளைவிக்கும் அச்சுறுத்தலை ஏற்படுத்துகிறது.
# ரசனாரா பர்வின்

**ரசனாரா பர்வின்** ( Rasanara Parwin பிறப்பு மே 4, 1992 **ரசனாரா கெபாதுல்லா பர்வின்** ) மேற்கிந்திய தீவுகளுக்கு எதிரான 2013 பெண்கள் துடுப்பாட்ட உலகக் கிண்ணத்தில் அறிமுகமான இந்தியப் பெண்கள் துடுப்பாட்ட அணியின் வலது கை எதிர்ச் சுழல் பந்து வீச்சாளர் ஆவார்.
# ரசனாரா பர்வின்

## சர்வதேச போட்டிகள்

ஜனவரி 31, 2013 இல் மும்பையில் மேற்கிந்தியத் தீவுகள் அணிக்கு எதிரான போட்டியில் இவர் முதன்முதலாக அறிமுகமானார். அந்தப் போட்டியில் இவருக்கு மட்டையாடும் வாய்ப்பு கிடைக்கவில்லை.பந்துவீச்சில் 7 நிறைவுகள் வீசி ஒரு ஓவரை மெய்டனாக வீசி 34 ஓட்டங்களை விட்டுக்கொடுத்தார். ஆனால் இலக்குகளைக் கைப்பற்றவில்லை.இந்தப் போட்டியில் மேற்கிந்தியத் தீவுகள் அணி 105 ஓட்டங்களில் வெற்றி பெற்றது.
# மெத்திலோபாக்டீரியம் ஒரைசே

**மெத்திலோபாக்டீரியம் ஒரைசே** (*Methylobacterium oryzae*) சூழ்நிலைத் தகவுத்திறன் ஒத்தக்கரிமூலவுண்ணி மற்றும் காற்றுவழி மெத்தைலோபாக்டீரிய பேரினத்தைச் சேர்ந்ததாகும். இந்தப் பாக்டீரியா கொரியாவில் உள்ள சியோங்வானில் நெற்பயிரின் (*ஒரைசா சடைவா*) திசுவிலிருந்து பிரித்தெடுக்கப்பட்டதால் இப்பெயரிடப்பட்டது. *மெத்திலோபாக்டீரியம்* *ஒரைசே* 1-அமினோசைக்ளோபுரோபேன் 1-கார்பாக்சிலேட்டைப் பயன்படுத்தலாம். *மெத்திலோபாக்டீரியம் ஒரைசே* தாவர வளர்ச்சியை ஊக்குவிக்கின்றது.
# மெத்திலோபாக்டீரியம் அஜ்மாலி

**மெத்திலோபாக்டீரியம் அஜ்மாலி** (*Methylobacterium ajmalii*) என்பது பன்னாட்டு வான்வெளி மையத்தினால் அண்மையில் வான்வெளியில் பூமியினை இருமுறை சுற்றிவந்து சேகரிக்கப்பட்ட மாதிரிகளில் காணப்பட்ட நான்கு வகையான புதிய பாக்டீரியாக்களில் ஒன்றாகும். மெத்திலோபாக்டீரிய பேரினத்தில் பல்வேறு வகையான இனங்கள் காணப்படுகின்றன. *மெ. அஜ்மாலி* என்பது கிராம் எதிர், குச்சி வடிவ பாக்டீரியாவாகும். இந்த பாக்டீரிய உயிரணுக்கள் 1.6 முதல் 1.8 மைக்ரோ மீட்டர் அகலமும் 2.2 முதல் 3.2 மைக்ரோ மீட்டர் நீளமும் உடையது. காற்றுச்சூழலில் வாழக்கூடிய இந்த பாக்டீரியா மீதேன் அல்லது மெதனாலைக் கார்பன் மற்றும் சக்தி மூலமாகச் சர்க்கரை மற்றும் கரிம அமிலங்களுடன் பயன்படுத்துகின்றது.. இந்தப் பாக்டீரியா தாவர வளர்ச்சிக்குத் துணைபுரிகின்றது. சர்வதேச விண்வெளி ஆய்வின் பகுதியாகப் புவியின் மேற்பரப்பில் சேகரிக்கப்பட்ட மாதிரிகளிலிருந்து பிரித்தெடுக்கப்பட்டு மூலக்கூறு ஆய்வு, மூலக்கூறு வகைப்பாட்டின் முடிவில் புதிதாக கண்டுபிடிக்கப்பட்ட பாக்டீரியா ஒன்றிற்கு இந்தியாவின் தமிழ்நாட்டில் கடலூர் மாவட்டம் பரங்கிப்பேட்டையில் உள்ள அண்ணாமலைப் பல்கலைக்கழக, கடல்வாழ் உயிரியல் நிலையப் பேராசிரியர் பல்லுயிர் ஆய்வாளர் அஜ்மல்கானின் ஆராய்ச்சியினை பெருமைப்படுத்தும் விதமாக *மெத்திலோபாக்டீரியம் அஜ்மாலி* எனப்பெயரிடப்பட்டுள்ளது.
# ஜோசப் முண்டச்சேரி

**ஜோசப் முண்டச்சேரி** (Joseph Mundassery) (17 சூலை 1903 - 25 அக்டோபர் 1977) ஒரு இலக்கிய விமர்சகரும் கேரள மாநிலத்தைச் சேர்ந்த இந்திய அரசியல்வாதியும் ஆவார். இவர் மலையாள மொழி மற்றும் இலக்கியத்தில் நிபுணத்துவம் பெற்றவர். கேரள அரசியலில், 1957ஆம் ஆண்டின் முதல் இ.எம்.எஸ். நம்பூதிரிப்பாடின் பொதுவுடைமை அமைச்சகத்தின் சர்ச்சைக்குரிய கல்வி மசோதாவின் பின்னணியில் இருந்த கல்வி அமைச்சராக இவர் நினைவுகூரப்படுகிறார்.
# ஜோசப் முண்டச்சேரி

## ஆரம்ப கால வாழ்க்கை

ஜோசப் முண்டச்சேரி திருச்சூர் கந்தச்சங்கடவில் பிறந்தார். உள்ளூரில் பள்ளிப் படிப்பிற்குப் பிறகு இயற்பியலில் இளங்கலை பட்டமும் பின்னர் சமசுகிருதம், மலையாளம் ஆகிய மொழியில் முதுகலை பட்டமும் பெற்றார். 1952 வரை, திருச்சூர் புனித தோமையார் கல்லூரியில் வெளிநாட்டு மொழிகள் துறையின் தலைவராக இருந்தார்.  
இவர், கொச்சி பிரஜமண்டலம் மூலம் அரசியலில் நுழைந்தார், 1948ஆம் ஆண்டில் கொச்சி சுதேச மாநிலத்தின் சட்டமன்ற மேலவை (எம்.எல்.சி) உறுப்பினராகத் தேர்ந்தெடுக்கப்பட்டார். பின்னர் இவர் செர்புவிலிருந்து 1954இல் திருவிதாங்கூர்-கொச்சி சட்டமன்றத்தில் மேலவை உறுப்பினராக இருந்தார்.  
1956இல் கேரள மாநிலம் உருவான பின்னர், 1957இல் மணலூரிலிருந்து சட்டமன்றத் தேர்தலில் வெற்றி பெற்று, ஈ.எம்.எஸ் அமைச்சகத்தில் கேரளாவின் முதல் கல்வி அமைச்சராக (1957–59) ஆனார். இறுதியாக, 1970இல், திருச்சூர் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.
# ஜோசப் முண்டச்சேரி

## இலக்கியப் பணிகள்

மலையாள இலக்கிய விமர்சனத் துறையில் நன்கு அறியப்பட்ட மூவரில் ஒருவராக முண்டச்சேரி இருந்தார். மற்றவர்கள் கேசரி பாலகிருஷ்ண பிள்ளை மற்றும் எம். பி. பால் ஆகியோர்.  
ரூபர்பத்ரதா - முறையான சிறப்பைப் பற்றிய இவரது சர்ச்சைக்குரிய கோட்பாட்டின் மூலம், முண்டசேரி இலக்கியத் தத்துவத்தின் ஒரு புதிய அத்தியாயத்தை அறிமுகப்படுத்தினார். அது மலையாளத்தில் கேள்விப்படாதது.  
இவர் கேரள சாகித்ய அமைப்பின் தலைவராகவும் ( 1965-67), கேரள சாகித்ய அகாதமியின் நிர்வாக (மற்றும் நிறுவன) உறுப்பினராகவும் இருந்தார். கேரள சங்கீத நாடகா அகாதமியை நிறுவுவதில் இவர் முக்கியப் பங்கு வகித்தார். மேலும் கேந்திர சாகித்ய அகாதமியின் உறுப்பினராகவும் இருந்தார்.
# ஜோசப் முண்டச்சேரி

## கல்வியாளராக

கல்வியாளராக முண்டசேரியின் குறிப்பிடத்தக்க தன்மை, இவர் கல்வி அமைச்சராக இருந்தபோது கேரளாவில் கல்வித்துறையில் கொண்டு வந்த ஓரளவு வெற்றி பெற்ற சீர்திருத்தங்களையே குறிக்கிறது. கேரளாவின் முதல் பொதுவுடைமை அமைச்சகத்தின் சர்ச்சைக்குரிய கல்வி மசோதாவை இவர் எழுதினார். முன்மொழியப்பட்ட மசோதா நேரடியாக 1959 இல் ஈ.எம்.எஸ் நம்பூதிரிபாட்டின் முதல் அமைச்சகத்தின் வீழ்ச்சிக்கு வழிவகுத்தது.  
மசோதா சட்டமன்றத்தில் நிறைவேற்றத் தவறிய போதிலும், அதன் பல விதிகள் பின்னர் திருத்தங்களுடன் அடுத்தடுத்த அரசாங்கங்களால் செயல்படுத்தப்பட்டன. புதிதாக உருவாக்கப்பட்ட கேரள மாநிலத்தின் முதல் ஜனநாயக ரீதியாக தேர்ந்தெடுக்கப்பட்ட அமைச்சகத்தின் கல்வி அமைச்சராக, கொச்சின் அறிவியல் மற்றும் தொழில்நுட்ப பல்கலைக்கழகத்தின் துணைவேந்தராக அனுபவம் பெற்ற முண்டசேரி மாநிலத்தின் ஆரம்பகால பல்கலைக்கழகங்கள் மற்றும் பிரதான கல்வி நிறுவனங்களை நிறுவுவதற்கும் மறுசீரமைப்பதற்கும் முக்கியப் பங்கு வகித்தார்.  
திருச்சூரில் உள்ள புனித தோமையார் கல்லூரியில் பல மாணவர்களின் குருவாக இருந்தார். அவர்களில் கேரளாவின் வருங்கால தலைவர்களான செ. அச்சுத மேனன், மத்தாய் மஞ்சூரன் ஆகியோர் இருந்தனர்.
# ஜோசப் முண்டச்சேரி

## இறப்பு

முண்டச்சேரி 1977இல் இறந்தார்.
# ஜோசப் முண்டச்சேரி

## புத்தகங்கள்

Novels: *Professor*, *Konthayil Ninnu Kurissilekku*, *Parappurathu Vithacha Vithu*.  
Literary Criticism: *Kavyapeedhika, Manadandam, Mattoli, Manushyakathanugayikal, Vayanashalayil (3 parts), Rajarajante Mattoli, Natakantham Kavithwam Karinthiri, Kumaranasante Kavitha - Oru Padanam, Valltholinte Kavitha - Oru Padanam Roopabhadratha, Anthareeksham, Prayanam, Pashchathya Sahithya Sameeksha*.  
Short Stories: *Sammanam, Kadaksham, Illapolice*.  
Travelogues: *Ottanoottathil, China Munnottu*.  
Autobiography: *Kozinga Elagal* ( part I and part II ).
# சிவசக்தி மூவி மேக்கர்ஸ்

**சிவசக்தி மூவி மேக்கர்ஸ்** (*Sivasakthi Movie Makers*) என்பது ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது சிவசக்தி பாண்டியன் தலைமையில் இயங்குகிது. இந்த நிறுவனம் 1990 களில் தமிழ் திரையுலகில் முன்னணி தயாரிப்பு நிறுவனமாக இருந்தது, ஆனால் திரைப்பட தயாரிப்பு எண்ணியல் தொழில் நுட்பத்திற்கு மாறியதைத் தொடர்ந்து நிறுவனம் தேங்கத்தைக் கண்டது. இந்நிறுவனமானது பதினொரு படங்களை உருவாக்கியுள்ளது, இவை அனைத்திற்கும் தேவா இசையமைத்துள்ளார்.
# சிவசக்தி மூவி மேக்கர்ஸ்

## வரலாறு

திரைப்பட விநியோகஸ்தராக தனது வாழ்க்கையைத் தொடங்கிய சிவசக்தி பாண்டியன் இறுதியில் தயாரிப்புக்கு நகர்ந்தார். *முத்து* (1995) பட விநியோகத்தின் மூலம் பெற்ற லாபத்தைக் கொண்டு அஜீத் நடித்து அகதியன் இயக்கிய தனது முதல் படமான *வான்மதி* (1996) படத்தை தயாரித்தார். *வான்மதி* *வெற்றிபெற்றது. இதைத் தொடர்ந்து *வான்மதியின்* நடிகர், இயக்குநர், படக்குழுவினரைக் கொண்டே *காதல் கோட்டை'' (1996) படத்தை பாண்டியன் தயாரித்தார். காதல்கோட்டை மிக்ப்பெரிய வெற்றிப் படமாக ஆனது.  
படம் வெளியானதைத் தொடர்ந்து இயக்குநர் அகத்தியன் தான் பாதி முடித்துள்ள படமான *உன் நினைவாக* படத்தின் கதையை திருடி *காதல் கோட்டை* (1996) படத்தை இயக்கியுள்ளதாக, இயக்குநர் ஆர். பாலு கூறினார். பாலுவை சமாதானப்படுத்த, தயாரிப்பாளர் சிவசக்தி பாண்டியன் அவருக்கு தன் நிறுவனத்தில் ஒரு படத்தை உருவாக்கும் வாய்ப்பை வழங்கினார். பாலு பின்னர் *காலமெல்லாம் காதல் வாழ்க* (1997) என்ற காதல் திரைப்படத்தின் மூலம் இயக்குநராக அறிமுகமானார், இதில் முரளி, புதுமுகம் கௌசல்யா ஆகியோர் முக்கிய கதாபாத்திரங்களில் நடித்தனர். தனது முதல் படத்திலேயே விமர்சன ரீதியான பாராட்டை பாலு பெற்றனர். முரளி பின்னர் பல வெற்றிப் படங்கள் நடிக்க காரணமாக இந்த வாய்ப்பை வழங்கிய நிறுவனத்துக்கு நன்றி தெரிவித்தார்.  
2000 ஆம் ஆண்டில், நிறுவன தயாரித்த இரண்டு படங்கள் - *வெற்றிக் கொடி கட்டு* மற்றும் *கடல் பூக்கள்* - தேசிய திரைப்பட விருதுகளை வென்றன. முரளி மற்றும் தேவயானி ஆகியோரைக் கொண்டு முருகனின் பக்திப் படமாக *அறுபடை வீடு* என்ற படத்தை தயாரிக்க பாண்டியன் நினைத்தார். ஆனால் இந்த முயற்சி பயன்பாட்டுக்கு வரவில்லை. இதேபோல், ஜி. எஸ். கிருஷ்ணன் இயக்க நாகா என்ற பெயரிலான படத்தில் பிரசாந்த் நடிப்பதாக அறிவிக்கபட்ட படமானது அறிவிப்பு வெளிவந்த வெகுவிரைவிலேயே கைவிடப்பட்டது.  
ஜெய் மற்றும் பூர்ணா நடித்த நிறுவனத்தின் பன்னிரண்டாவது படமான *அர்ஜுனன் காதலி* தயாரிப்பின் போது நிறுவனம் சரிவைக் கண்டது. இந்த படத்தின் தயாரிப்பானது 2008 ஆம் ஆண்டில் தொடங்கி மெதுவாக முன்னேறியது. 2010 திசம்பருக்குள், படத்திற்கான தனது பகுதிகளை முடித்ததாக ஜெய் அறிவித்தார். தயாரிப்பு பணிகள் முடிந்த போதிலும், இந்த படம் விநியோகஸ்தர் ஐங்கரன் இன்டர்நேசனலின் நிதி சிக்கல்களால் தாமதமானது, பின்னர் வெளியிடப்படாமல் உள்ளது. 2013 பெப்ரவரியில், சிவசக்தி பாண்டியன் படத்தை தணிக்கை செய்து முடித்தார். அதே நேரத்தில் படத்தின் இசை இரண்டு மாதங்கள் கழித்து வெளியிடப்பட்டது. 2015 ஆம் ஆண்டில், சேரன் தனது புதிய நேரடி டிவிடி தளமான சி 2 எச் மூலம் படத்தை வெளியிடும் பொறுப்பை ஏற்றுக்கொண்டார். ஆனால் இந்த முயற்சியின் தோல்வியால் *அர்ஜுனன் காதலியின்* வெளியீடு தாமதமானது.  
நிறுவனத்தின்ஸ் மந்தநிலையைத் தொடர்ந்து, பாண்டியன் தமிழ்த் திரைப்படத் தயாரிப்பாளர் சங்கத்தில் பதவி, மற்றும் தணிக்கை வாரிய குழு உறுப்பினர் உள்ளிட்ட பதவிகளை ஏற்றார்.
# சிவசக்தி மூவி மேக்கர்ஸ்

## திரைப்படவியல்

| } |
| --- |
# இவாஞ்சலிசிட்டா தோரிச்செல்லி

**இவாஞ்சலிசிட்டா தோரிச்செல்லி** (Evangelista Torricelli)(15 அக்டோபர் 1608 – 25 அக்டோபர் 1647) ஓர் இத்தாலிய இயற்பியலாளரும் கணிதவியலாளரும் ஆவார். இவர் புகழ்பெற்ற கலீலியோவின் மாணவர். காற்றழுத்தமானியைக் கண்டுபிடித்தற்காக அறியப்படுகின்றார், எனினும் இவர் ஒளியியலிலும் கணிதத்திலும் புதிய கருத்துகளைக் கண்டுபிடித்தவர்.
# இவாஞ்சலிசிட்டா தோரிச்செல்லி

## வாழ்க்கை வரலாறு

### இளமை

இவாஞ்சலிசிட்டா தோரிச்செல்லி 1608 ஆம் ஆண்டு அக்டோபர் மாதம் 15 ஆம் நாள் உரோம் நகரில் பிறந்தார். இவருடைய தா தந்தையராகிய காத்தரீனா அங்கெத்தி, காசுப்பரே தோரிச்செல்லி ஆகியோருக்கு முதல் மகவாகப் பிறந்தார். இவருடைய குடும்பம் இரவென்னா மாநிலத்தின் பாயென்சா (Faenza) என்னும் ஊரில் இருந்து வந்தது. இவருடைய தந்தையார் துணி நெய்தல் தொழிலாளி. இவருடைய குடும்பம் ஏழ்மையான நிலையில் இருந்தது. தம் மகன் இவாஞ்சலிசிட்டா தோரிச்செல்லி திறமையானவராக இருந்ததால் பெற்றோர்கள் மகனை பாயென்சாவில் இருந்த பெற்றொரின் உடன்பிறப்பாகிய காமல்தோலீசுத் துறவி (Camaldolese) கியாக்கோமோ அவர்களின் பொறுப்பில் அடிப்படைக் கல்வி கற்க அனுப்பினார்கள் பின்னர் 1624 இல் செசூட்டுக் கல்லூரியில் கணிதமும் மெயியியலும் படிக்க அனுப்பினார்கள். ஆனால் 1626 இல் தந்தை காசுபரே இறந்து போனார். பிறகு துறவி கியாக்கோமோ தோர்ச்செல்லியை உரோமில் இருந்த பெனடிக்டுடைன் துறவியாகிய பேராசிரியர் பெனெதெத்தோ காசுத்தெல்லி அவர்களிடன் அறிவியல் படிக்கச் சென்றார். பேராசிரியர் காசுத்தெல்லி சாப்பினென்சா பல்கலைக்கழகத்தில் கணிதவியல் பேராசிரியராக இருந்தவர்..
காசுத்தெல்லி கலீலியோவின் மாணவர்காக இருந்தவர்
பெனிதெத்தோ காசுத்தெல்லி ஓடும் நீரைப் பற்றி ஆய்வு செய்திருந்தார்(1628), போப்பாண்டவர் 8-ஆவது அருபன் (Pope Urban VIII) இவரிடம் நீரியல் சார்பான பணிகளை ஒப்படைத்திருந்தார்.
தோரிச்செல்லி பல்கலைக்கழகத்தில் பதிவு செய்திருந்தார் என்பதற்குச் சான்றுகள் இல்லை, ஆனால் காசுத்தெலி இவருக்கு ஆசிரியராக இருந்திருக்கின்றார். இவ்வுதவிக்காக அவரிடம் 1626 முதல் 1632 வரை தனி ஏற்பாடாக தோர்ச்செல்லி செயலாளராக இருந்தார் என்று கருதப்படுகின்றது.
இதனால் போப்பாண்டவர் நல்கையளித்த செய்முறை ஆய்வுகளில் அறிமுகம் ஏற்பட்டது
# இவாஞ்சலிசிட்டா தோரிச்செல்லி

## இயற்பியல் ஆய்வுகள்

வெளியிட்ட அஞ்சல் தலை]]
கலீலியோவின் இரு அறிவியல்கள் ( Two New Sciences)(1638) என்னும் படைப்பு தோரிச்செல்லியை இயங்கியல் கருத்துகளில் ஆர்வம் கொள்ளச்செய்தது. இவற்றை 1644 இல் அச்சிடப்பட்ட *ஓப்பெரா சியோமெற்றிக்கா* ( *Opera geometrica*, 1644) என்னும் நூலில் "டி மோட்டு" (*De motu*) என்னும் ஆய்வுரையில் பதிவு செய்துள்ளார். இதனை காசுத்தெல்லி 1641 இல் கலீலியோவுக்குத் தெரிவித்தார். அவருடைய பரிந்துரையில் தோரிச்செல்லி புளோரன்சுக்குச் சென்று கலீலியோவைச் சந்தித்து அவருடன் கடைசி 3 மாதங்கள் அவருடைய கருத்துப்பதிவாளராக இருந்தார்..
# இவாஞ்சலிசிட்டா தோரிச்செல்லி

## இயற்பியல் ஆய்வுகள்

### காற்றழுத்தமானி கண்டுபிடிப்பு

தோரிச்செல்லியின் இயற்பியல் ஆய்வின் பயனாய் காற்று மண்டலத்தின் அழுத்தம் பற்றி பல்வேறு கருத்துகள் முன்வைக்கப்பட்டன அதன் பயனாய் பாதரச காற்றழுத்தமானி கண்டுபிடிப்பும் நிகழ்ந்தது.. இதன் கருத்துப் பின்புலத்தை 1631 இல் இரெனே தேக்கார்த்தே கூறியிருந்தார், ஆனால் அவர் ஏதும் கருவிகள் செய்ததற்கான சான்றுகள் கிடையா.
# இவாஞ்சலிசிட்டா தோரிச்செல்லி

## இயற்பியல் ஆய்வுகள்

### தோரிச்செல்லி விதி

ஒரு திறப்பின் வழியாக பாய்மம் ஓடும் விரைவைப் பற்றிய ஒரு விதியை தோரிசிச்செல்லி கண்டுபிடித்தார். இது பெர்னூலிக் கொள்கையின் ஒரு சிறப்பு நிலைக்கான விதி என்று அறியப்படுகின்றது. ஒரு கொள்கலத்திந் அடியே உள்ள துளை வழியாக நீர் வெளியேறும்பொழுது அதன் விரைவு நீரின் ஆழத்தின் வருக்க மூலத்துக்கு நேர்சார்புடையதாக இருக்கும் என்று கண்டுபிடித்தார். செங்குத்தான் உருளை வடிவில் கொள்கலம் இருந்தால், அதன் அடியில் ஒரு துளை இருந்தால் நீரின் ஆழம் *y* ஆக இருந்தால், காலம் *t* என்று கொண்டால்
:<math> \frac{dy}{dt} = -k \sqrt{u(y)y} </math>  
மேலுள்ளதில் *k* > 0. என்பது ஒரு மாறிலி.
# மேற்கிந்தியத் தீவுகள் பெண்கள் துடுப்பாட்ட அணி

**மேற்கிந்தியத் தீவுகள் பெண்கள் துடுப்பாட்ட அணி** (West Indies women's cricket team) **விண்டீசு** எனும் புனைபெயர் கொண்டு அழைக்கப்படும் இந்த அணி பன்னாட்டு அளவில் நடைபெறும் பெண்கள் துடுப்பாட்டப் போட்டிகளில் மேற்கிந்தியத் தீவுகளைப் பிரதிநிதித்துவப்படுத்துகிறது. இந்த அணி விண்டீசு துடுப்பாட்ட வாரியத்தால் நிர்வகிக்கப்படுகிறது.  
1973 ஆம் ஆண்டில் உலகக் கோப்பையின் தொடக்க பதிப்பில், மேற்கிந்தியத் தீவுகளின் சார்பாக ஜமைக்கா மற்றும் டிரினிடாட் மற்றும் டொபாகோ ஆகியவை தனித்தனியாக போட்டியிட்டன. ஒருங்கிணைந்த மேற்கிந்திய அணி 1976 ஆம் ஆண்டில் தேர்வு போட்டியில் அறிமுகமானது. ஆண்கள் தேசிய அணி போட்டியில் விளையாடி கிட்டத்தட்ட 50 ஆண்டுகளுக்குப் பிறகு) பெண்கள் அணி அறிமுகமானது. 1979 இல் ஒருநாள் போட்டியில் அறிமுகமானது.  
மேற்கிந்தியத் தீவுகள் தற்போது விளையாட்டின் மிக உயர்ந்த மட்டமான ஐ.சி.சி பெண்கள் வாகையாளர் தொடரில் போட்டியிடுகிறது, மேலும் இன்றுவரை நடைபெற்ற பெண்கள் உலகக் கிண்ணத்தின் பத்துப் பதிப்புகளில் ஐந்தில் பங்கேற்றுள்ளது. மிக சமீபத்திய 2013 உலகக் கோப்பையில், அந்த அணி முதல் முறையாக போட்டியின் இறுதிப் போட்டி வரை சென்றது, ஆனால் ஆஸ்திரேலியாவிடம் தோற்றது.  
ஐ.சி.சி உலக இருபது -20 போட்டியில், அனைத்துப் போட்டிகளிலும் அரையிறுதியில், 2016 போட்டிகளில் அந்த அணி தனது முதல் வாகையாளர் பட்டத்தை வென்றது.
# மேற்கிந்தியத் தீவுகள் பெண்கள் துடுப்பாட்ட அணி

## வரலாறு

### தேர்வு துடுப்பாட்ட வரலாறு

மேற்கிந்தியத் தீவுகள் 1975-76ல் ஆஸ்திரேலியாவிற்கு எதிராக தனது முதல் தேர்வுப் போட்டியில் விளையாடியது. அந்தப் போட்டி சமனில் முடிந்தது. 1976-77 ஆம் ஆண்டில் இந்தியாவிற்கு எதிராக ஆறு தேர்வு துடுப்பாட்டத் தொடர்களை விளையாடியது. இதில் நான்காவது போட்டியில் தோல்வி அடைந்தனர். ஆற்றவது போட்டியில் ஆட்டப்பகுதி வெற்றி பெற்றனர். மற்ற போட்டிகள் சமன் ஆனதால் இந்தத் தொடர் சமன் ஆனது
# மேற்கிந்தியத் தீவுகள் பெண்கள் துடுப்பாட்ட அணி

## வரலாறு

### போட்டி வரலாறு

#### பெண்கள் துடுப்பாட்ட உலகக் கிண்ணம்

- 1973 முதல் 1988 வரை: பங்கேற்கவில்லை
- 1993: 6 வது இடம்
- 1997: 9 வது இடம்
- 2000: பங்கேற்கவில்லை
- 2005: 5 வது இடம்
- 2009: 5 வது இடம்
- 2013: 2 வது இடம்
# மேற்கிந்தியத் தீவுகள் பெண்கள் துடுப்பாட்ட அணி

## வரலாறு

### போட்டி வரலாறு

#### ஐ.சி.சி பெண்கள் உலக இருபது

- 2009 : 5 வது இடம்
- 2010 : அரை இறுதி
- 2012 : அரை இறுதி
- 2014 : அரை இறுதி
- 2016 : **சாம்பியன்ஸ்**
- 2018 : அரை இறுதி
# மேற்கிந்தியத் தீவுகள் பெண்கள் துடுப்பாட்ட அணி

## வரலாறு

### போட்டி வரலாறு

#### ஐ.சி.சி பெண்கள் துடுப்பாட்ட வாகையாளர்

- 2010 : முதல் இடம்
# மேற்கிந்தியத் தீவுகள் பெண்கள் துடுப்பாட்ட அணி

## கௌரவங்கள்

ஐ.சி.சி பெண்கள் லக இருபதுக்கு 20 (1): 2016
# பயில்வான் ரங்கநாதன்

**பயில்வான் ரங்கநாதன்** (*Bayilvan Ranganathan*, பிறப்பு 19 மார்ச் 1968) என்பவர் ஓர் இந்திய நடிகர், திரைப்பட விமர்சகராவார். இவர் குறிப்பாகத் தமிழ்த் திரைப்படங்களில் நகைச்சுவை வேடங்களிலும், துணை பாத்திரங்களிலும் நடித்து வருகிறார்.  
ரங்கநாதன் தமிழ்நாட்டின் தூத்துக்குடி மாவட்டம், சிறுதொண்டநல்லூரைச் சேர்ந்தவர். சிறுதொண்டநல்லூரில் உள்ள சிறீ முத்துமலையம்மன் மேல்நிலைப் பள்ளியில் பள்ளிப்படிப்பை முடித்த இவர், சாயர்புரத்தில் உள்ள போப் கல்லூரியில் கல்லூரி படிப்பை மேற்கொண்டார். இவர் பளுதூக்குதலில் ஆர்வம் கொண்டவர். நடிகராவதற்கு முன் காவல் துறையில் இணைந்து பணியாற்றும் விருப்பம் கொண்டவராக இருந்தார். இவர் மிஸ்டர் சென்னை பட்டத்தைப் பெற்றார். இவரது உடல் வாகைப் பார்த்து எம். ஜி. இராமச்சந்திரன் பயில்வான் என்று அழைத்தார். அதுவே இவரது அடைமொழியாக ஆனது. இவர் முந்தானை முடிச்சு படத்தில் வைத்தியர் வேடத்தில் நடித்து நடிகராக அறிமுகமானார். மேலும் இவர் திரைப்படங்கள் பற்றி இதழ்களில் விமர்சனமும் எழுதிவருகிறார்.
# பயில்வான் ரங்கநாதன்

## நடித்த திரைப்படங்களில் சில

- முந்தானை முடிச்சு (1983) வைத்தியராக
- ஆயுசு நூறு (1987)
- தர்மதுரை (1991)
- ஆவாரம் பூ (1992) பயில்வானாக
- ஊர் மரியாதை (1992) முனியாண்டியாக
- சேவகன் (1992)
- ஜெய்ஹிந்த் (1994) காவல் உயரதிகாரியாக
- ஆணழகன் (1995)
- ஆசை (1995)
- ஜமீன் கோட்டை (1995) பிரகாசாக
- எல்லாமே என் ராசாதான் (1995)
- அவ்வை சண்முகி (1996)
- வேட்டிய மடிச்சு கட்டு (1998)
- புதுமைப்பித்தன் (1998)
- மறுமலர்ச்சி (1998)
- இரத்னா (1998)
- மாயி (2000)
- தெனாலி (2000) காவல் ஆய்வாளராக
- பம்மல் கே. சம்பந்தம் (2002) முதலியார் சங்க உறுப்பினராக
- தமிழன்
- வில்லன் (2002) காவல் ஆய்வாளராக
- பகவதி 2002) போக்குவரத்து காவலராக
- எவனோ ஒருவன் (2007) காவல் ஆய்வாளராக
- அழகான பொண்ணுதான் (2010)
- கருவறைப் பூக்கள் (2011)
- வேங்கை (2011)
- முகம் நீ அகம் நான் (2013)
- சாமி 2 (2018)
- பெஸ்டி - மு. அன்பழகன் (காவல் ஆய்வாளர்)
# பயில்வான் ரங்கநாதன்

## தொலைக்காட்சித் தொடர்

- கிருஷ்ண லீலை
# லகுலீசர் மதுரா தூண் கல்வெட்டு

**இலகுலீசர் மதுரா தூண் கல்வெட்டு** (**Lakulisa Mathura Pillar Inscription**) பிற்கால குப்தப் பேரரசு காலத்திய பாசுபத சைவ நெறியைப் போற்றும் தொடர்பான சமசுகிருத மொழி தூண் கல்வெட்டாகும். இக்கல்வெட்டுத் தூண் வட இந்தியாவின் மதுரா நகரத்திற்கு அருகில் சிதிலமடைந்த நிலையில் 1928-ஆம் ஆண்டில் கண்டெடுக்கப்பட்டது. இக்கல்வெட்டுத் தூணின் அடியில் பாசுபத நெறியை வளர்த்த இலகுலீசர் சிற்பம் கொண்டுள்ளது. இத்தூண் சமசுகிருத மொழியில் குறிப்புகள் கொண்டுள்ள்து.  
காலத்திய தூண் கல்வெட்டின் அடியில் இலகுலீசர் சிற்பம், மதுரா, உத்தரப் பிரதேசம், </>]]  
காலத்திய இலகுலீசர் சிற்பம் பொறித்த மதுரா தூண், அரசு அருங்காட்சியகம், மதுரா]]
# லகுலீசர் மதுரா தூண் கல்வெட்டு

## கல்வெட்டின் சுருகக்ம்

இரண்டாம் சந்திரகுப்தர் ஆட்சியில் நிறுவப்பட்ட சைவ சமயத்தின் பாசுபத குருமார்களின் சிற்பங்களையும், இலகுலீசர் மற்றும் இலிங்கங்களையும் தங்களது சொத்தாக நினைத்து பாதுகாக்க வேண்டும், வணங்க வேண்டும். இது கோரிக்கை. இந்த நினைவுச் சின்னங்களுக்குத் தீங்கு விளைவிக்கும் எவரும் அல்லது மேலே அல்லது கீழே உள்ள எழுத்தை அழிக்க நினைப்பவர்கள், ஐந்து பெரிய பாவங்களையும், ஐந்து சிறிய பாவங்களையும் அடைவர்.
# எழிலன் நாகநாதன்

**எழிலன் நாகநாதன்** (*Ezhilan Naganathan*) ஒரு தமிழ்நாட்டு அரசியலர், மருத்துவர், மற்றும் சமூக ஆர்வலர் ஆவார். 10 ஆண்டுகளுக்கும் மேலாக, முன்னாள் முதலவர் கருணாநிதியின் தனி மருத்துவராக இருந்துள்ளார்.தற்போது மு. க. ஸ்டாலின் தனி மருத்துவராக
இருக்கிறார்.
# எழிலன் நாகநாதன்

## வாழ்க்கைக் குறிப்பு

இவர் மு.நாகநாதன் – ஜமதக்னி சாந்தி இணையரின் மகனாகப் பிறந்தார்.இவரின் தந்தை கருணாநிதி ஆட்சிக் காலத்தில் தமிழ்நாடு திட்டக்குழு துணை தலைவராக இருந்துள்ளார்.இவரின் தாய்வழி தாத்தா க. இரா. ஜமதக்னி இந்திய விடுதலைப் போராட்ட வீரர் ஆவார்.
# எழிலன் நாகநாதன்

## சமூக தொண்டு

"இளைஞர் இயக்கம்" என்ற அமைப்பையும் நிறுவி நடத்தி வரும் இவர் ஈழத் தமிழர் பிரச்சினைக்காக உரத்துக் குரல் கொடுத்தவர். கூடங்குளம், நெடுவாசல் நீட் தேர்வு, சேலம் எட்டு வழிச்சாலை,சிஏஏவுக்கு எதிரான போராட்டங்கள், கோவிட் தடுப்புப் பணிகள் என அனைத்து சமூகப் பிரச்சினைக்கு எதிராகவும் குரல் கொடுத்து வருபவர்.
# எழிலன் நாகநாதன்

## அரசியல்

2021 ஆம் ஆண்டில் நடைபெற்ற சட்டமன்றத் தேர்தலில் ஆயிரம் விளக்கு தொகுதியில் இருந்து திமுக சார்பில் சட்டமன்ற உறுப்பினரானார்.
# எழிலன் நாகநாதன்

## கல்வி

இவர் தனது பள்ளி படிப்பை சென்னையில் உள்ள டான் பாஸ்கோ மெட்ரிக் மேல்நிலைப்பள்ளி யில் படித்தார். அதனை தொடர்ந்து சென்னை அரசு மருத்துவக் கல்லூரியில் எம்.பி.பி.எஸ், எம்.டி. படித்துப் பட்டம் பெற்றார்.  
காவேரி மருத்துவமனையில் பொதுநல மருத்துவராக உள்ளார்.
# ஏ1 திரவ வளர் ஊடகம்

**ஏ1 குழம்பு** (*A1 broth*) என்பது ஒரு திரவ வளர் ஊடகம் ஆகும். இது உணவு, சுத்திகரிக்கப்பட்ட நீர், குடாவில் உள்ள கடல்நீரில் மலத்தில் காணப்படும் கோலிபார்ம் பாக்டீரியாக்களைக் கண்டறிவதற்கு நுண்ணுயிரியலில் பயன்படுத்தப்படுகிறது. மிகவும் சாத்தியமான எண் (MPN) முறையைப் பயன்படுத்தி பாக்டீரியாவின் இருப்பு அறியப்படுகிறது. ஆண்ட்ரூசு மற்றும் பிரெசுனெல் உருவாக்கிய வேதிக் கலவையின் அடிப்படையில் இந்த ஊடகம் தயாரிக்கப்படுகிறது. இது துர்காம் குழாயுடன் பயன்படுத்தப்படுகிறது. இச்சோதனையில் நேர்மறையான குழாய் வாயுவில் சிக்கிய குமிழியை வெளிப்படுத்தும்.
# ஏ1 திரவ வளர் ஊடகம்

## ஊடகக் கலவை (கிராம்/லிட்டர்)

| லாக்டோசு | 5.0 |
| --- | --- |
| சோடியம் குளோரைடு | 5.0 |
| ட்ரைடன் எக்ஸ் -100 | 1.0 |
| சாலிசின் | 0.5 |
# ஏ1 திரவ வளர் ஊடகம்

## தயாரிக்கும் முறை

தேவையான உலர் பொருட்களை ஒரு லிட்டர் குளிர்ந்த வடிகட்டிய நீரில் கரைக்கவும். சேர்க்கைப் பொருட்கள் முற்றிலும் கரையும் வரை மெதுவாகச் சூடாக்கவும். சோதனைக் குழாய்களில் 9 மில்லி ஊடகத்தினை எடுத்து, துர்காம் குழாயினை தலைகீழாக இடவும். அழுத்த அனற்கலம் ஒன்றினைப் பயன்படுத்து 121° செண்டிகிரேடு அளவில் 15 நிமிடங்களுக்கு ஊடகம் உள்ள சோதனிக்குழாயினைக் கிருமி நீக்கம் செய்ய வேண்டும். தேவைப்பட்டால், உலர்ந்த ஊடகத்தின் பொருத்தமான செறிவுள்ள பல வலிமையில் ஊடக குழம்பு தயார் செய்யலாம். ஊடகக் குழம்பின் இறுதி காரகாடித் தன்மைச் சுடெண் 6.9 ± 0.1 ஆக இருக்கவேண்டும்.
# ஏ1 திரவ வளர் ஊடகம்

## பரவலான பயன்பாடு

இந்த சோதனையின் மாறுபாடுகள் உலகெங்கிலும் உள்ள குடிநீரின் தன்மையினை அறியப் பயன்படுத்தப்படுகின்றன. எடுத்துக்காட்டாக, சிலியில் உள்ள மாகுவே மானிட்டோபாவின் ஸ்ப்ளிட் ஏரியின் கிரீ சமூகம் மற்றும் சிங்கப்பூர், மலேசியா மற்றும் தாய்லாந்து.
# சுபாசினி

**சுபாசினி** (*Subhashini*, பிறப்பு: அக்டோபர் 18, 1964) என்பவர் ஒரு தென்னிந்திய திரைப்பட, தொலைக்காட்சி நடிகை ஆவார். இவரது சகோதரி பிரபல நடிகை ஜெயசுதா ஆவார். இவர்கள் இருவரும் பிரபல நடிகையும் இயக்குநருமான விஜய நிர்மலாவின் மருமகள்களாவர். ரஜினியின் ஜானி திரைப்படத்தில் " ஆசைய காத்துல தூது விட்டு " பாடலில் இவர் தோன்றினார். *சிவரஞ்சனி* (1978), *டாக்டர் சினி ஆக்டர்* (1982), *மேகசந்தேசம்* (1983) போன்ற படங்களில் தனது சகோதரியுடன் சேர்ந்து நடித்தார். *அருந்ததி* என்ற வெற்றிப் படத்தில் சுபாசினி நடித்தார்; அப்படத்தில் இவர் எதிர்நாயகனின் தாயாக நடித்தார். இவர் நாகஸ்திரம் (ஈ-டிவி), சுந்தரகாண்டா (ஜெமினி தொலைக்காட்சி ), சன் தொலைக்காட்சியில் *செல்லமே* போன்ற தொடர்களில் நடிக்கிறார்.  
சுபாஷினியின் மகள் பூஜாவும் படங்களில் நடித்தார்
# சுபாசினி

## பகுதி திரைப்படவியல்

### மலையாளம்

- *கிரகலட்சுமி* (1981)
- *கள்ளன் பவித்ரன்* (1981)
- *அரஞ்சானம்* (1982)
- *ஆஸ்தி* (1983)
- *மின்னாரம்* (1994)
# சுபாசினி

## பகுதி திரைப்படவியல்

### தெலுங்கு

- *சிவரஞ்சனி* (1978)
- *மா ஊல்லோ மகாசிவுடு* (1978)
- *டைகர்* (1979)
- *பிரேமா கனுகா* (1981)
- *அக்னி பூலு* (1981)
- *மேகசந்தேசம்* (1982)
- *டாக்டர் சினி ஆக்டர்* (1982)
- *அம்மாயிலு அப்பாயிலு* (2003)
- *சீதையா* (2003)
- *செப்பவே சிறுகாலி* (2004)
- *அந்தகாடு* (2005)
- *டாடா பிர்லா மத்யலோ லைலா* (2006)
- *சாமன்யுடு* (2006)
- *அனசூயா* (2007)
- *அருந்ததி* (2009)
# சுபாசினி

## பகுதி திரைப்படவியல்

### கன்னடம்

- *ஃபிப்டி ஃபிப்டி* (1984)
- *கடீமா கள்ளரு* (1982)
- *அஜித்* (1982)
- *நீ நன்ன கெல்லலரே* (1981) - விருந்தினர் தோற்றம்
- *ஊர்வசி நீனே நன்னா பிரேயசி* (1979) - அறிமுக படம்
# சுபாசினி

## பகுதி திரைப்படவியல்

### தமிழ்

- *அழகே உன்னை ஆராதிக்கிறேன்* (1979) - தமிழில் அறிமுகமானது
- *நினைத்தாலே இனிக்கும்* (1979)
- *ஜானி* (1980) (சிறப்புத் தோற்றம் )
- *கீதா ஓரு செண்பகப்பூ* (1980)
- *நட்சத்திரம்* (1980)
- *கரும்பு வில்* (1980)
- *தேன் சிட்டுக்கள்* (1984)
- *கொண்டாட்டம்* (1998)
- *வருஷமெல்லாம் வசந்தம்* (2002)
- *பாய்ஸ்* (2003)
- *தத்தி தாவுது மனசு* (2003)
- *அருந்ததி* (2009)
- *பக்கா* (2018)
# சுபாசினி

## தொலைக்காட்சித் தொடர்கள்

- *நாகாஸ்திரம்*
- *சுந்தரகாண்டா*
- *நாகம்மா*
- *செல்லமே*
# இலாவண்யா

**லாவண்யா** (*Lavanya*) என்பவர் ஒரு இந்திய நடிகை ஆவார். இவர் குறிப்பாக தமிழ்த் திரைப்படங்கள் மற்றும் தொடர்களில் தோன்றியுள்ளார். 1990 களில் தொலைக்காட்சிகளில் பணிபுரியும் முன் 1990 களில் தமிழ் படங்களில் துணை வேடங்களில் நடித்து புகழ் பெற்றார்.
# இலாவண்யா

## தொழில்

லாவண்யா சென்னையில் உள்ள எம். ஏ. கிருஷ்ணசாமி மேல்நிலைப்பள்ளியிலும், பின்னர் தமிழ்நாட்டின் ஒசூரில் உள்ள வேளாங்கண்ணி மெட்ரிகுலேஷன் மேல்நிலைப் பள்ளியிலும் படித்தார். இவர் தோன்றிய ஆரம்பகால குறிப்பிடத்தக்க வேடங்களில் கே. எஸ். ரவிக்குமாரின் *படையப்பா* (1999) படத்தில் நாசரின் கதாபாத்திரத்தின் மனைவியாக நடித்தார். மேலும் *ஜோடி* (1999), *சேது* (1999), *தெனாலி* (2000) ஆகிய படங்களிலும் நடித்தார். இவர் முன்னணி நடிகையாக குறிப்பாக மலையாள படமான *ஆரம் இந்திரியம்* (2001) சில படங்களில் நடித்தார். பின்னர் இவர் நூற்றுக்கும் மேற்பட்ட படங்களில் துணை வேடங்களில் நடித்தார்.  
2000 களில், லாவண்யா தொலைக்காட்சி தொடர்களில் பணிபுரிந்தார். வரலாற்று நாடகத் தொடரான *ரோமாபுரி பாண்டியனில்* ஒரு இளவரசியாக நடித்தார். விமர்சகர்களிடமிருந்து கலவையான விமர்சனங்களைப் பெற்ற தீமைக்கு எதிரான தர்மத்தின் வெற்றியின் கதையான, *நான் தான் பாலா* (2014) படத்தில் இவர் துணை பாத்திரத்தில் நடித்தார்.
# இலாவண்யா

## தேர்ந்தெடுக்கப்பட்ட திரைப்படவியல்

| 1997 | *சூரிய வம்சம்* | ஸ்வப்னா |  |
| --- | --- | --- | --- |
| 1998 | *கொண்டாட்டம்* | புருசோத்தமனின் மகள் |  |
| 1998 | *உயிரோடு உயிராக* | அஞ்சலியின் தோழி |  |
| 1999 | *படையப்பா* | சூரியபிரகாசின் மனைவி |  |
| 1999 | *சுயம்வரம்* | பல்லவனின் சகோதரி |  |
| 1999 | *சங்கமம்* | செல்வத்தின் சகோதரி |  |
| 1999 | *ஜோடி* | உமா |  |
| 1999 | *கண்ணுபடப்போகுதய்யா* | மகமகள் |  |
| 1999 | *சேது* | அபிதாவின் சகோதரி |  |
| 2000 | *தெனாலி* | ராஜ் தோலைக்காட்சி செய்தியாளர் |  |
| 2000 | *கண்ணால் பேசவா* | சந்தியா |  |
| 2001 | *அரம் இந்திரியம்* |  |  |
| 2001 | *12பி* | Deepa |  |
| 2002 | *காமராசு* |  |  |
| 2002 | *வில்லன்* |  |  |
| 2002 | *சுந்தரா டிராவல்ஸ்* | தொலைக்காட்சி செய்தியாளர் |  |
| 2002 | *அற்புதம்* | வசந்தி |  |
| 2002 | *சமஸ்தானம்* | சுதா |  |
| 2002 | *ஜகதி ஜெகதீஷ் இன் டவுன்* | ரசிகா | மலையாளப் படம் |
| 2002 | *ரன்* |  |  |
| 2003 | *எதிரி* | பிரியாவின் தோழி |  |
| 2003 | *மிலிட்டரி* | நந்தினி |  |
| 2003 | *சிந்தாமல் சிதறாமல்* |  |  |
| 2003 | *திருமலை* | உமா |  |
| 2003 | *அலை* | மீராவின் தோழி |  |
| 2003 | *ஜூட்* | ஈஸ்வரனின் மைத்துனி |  |
| 2003 | *அன்பே உன்வசம்* |  |  |
| 2003 | *ஆஞ்சநேயா* |  |  |
| 2004 | *கஜேந்திரா* |  |  |
| 2006 | *ஐயப்ப சாமி* |  |  |
| 2006 | *தலைமகன்* | அபிராமி |  |
| 2007 | *மணிகண்டா* | மணிகண்டாவின் சகோதரி |  |
| 2009 | *சிந்தனை செய்* | மது |  |
| 2010 | *பெண் சிங்கம்* | சிவகாமி |  |
| 2010 | *நானே என்னுள் இல்லை* | வாணி |  |
| 2010 | *ஆனந்தபுரத்து வீடு* | ராதிகா |  |
| 2011 | *உச்சிதனை முகர்ந்தால்* | திருமதி சார்லஸ் ஆண்டனி |  |
| 2013 | *மச்சினிச்சி* |  |  |
| 2013 | *திருமதி தமிழ்* |  |  |
| 2014 | *நான் தான் பாலா* | பூச்சியின் மனைவி | } |
# மோனா மெஷ்ரம்

**மோனா மெஷ்ரம்** (Mona Meshram) ஓர் இந்தியத் துடுப்பாட்ட வீராங்கனை ஆவார் . வலது கை மட்டையாளராகவும் வலது கை மித வேகப் பந்து வீச்சாளராகவும் இவர் அறியப்படுகிறார்.  
இலார்ட்சு மைதானத்தில் 2017 ஆம் ஆண்டில் நடைபெற்ற பெண்கள் துடுப்பாட்ட உலகக் கிண்ணத் தொடரில் இவர் கலந்துகொண்டார். இந்தத் தொடரின் இறுதிப் போட்டியில் இங்கிலாந்து அணியிடம் 9 ஓட்டங்களில் இந்தியா தோல்வி அடைந்தது.
# மோனா மெஷ்ரம்

## விருது

- 2010–11 ஆண்டிற்கான சிறந்த இளைய பெண் துடுப்பாளருக்கான ஐசிசியின் எம். ஏ சிதம்பரம் விருதினைப் பெற்றார். அந்த ஆண்டில் 8 போட்டிகளில் 623 ஓட்டங்களை எடுத்தார். அதில் 5 அரைநூறடிகளும் அடங்கும்.
# சுப்புலட்சுமி சர்மா

**சுப்புலட்சுமி சர்மா** (*Shubhlakshmi Sharma*, பிறப்பு: திசம்பர் 31, 1989) இந்தியப் பெண்கள் துடுப்பாட்ட அணி வீரர் ஆவார். அவர் இடது கை மட்டையாளர் மற்றும் இடது கை மிதவேகப் பந்து வீச்சாளர் ஆவார்.
# சுப்புலட்சுமி சர்மா

## ஆரம்ப கால வாழ்க்கை

31 டிசம்பர் 1989 அன்று ஜார்க்கண்டின் ஹசாரிபாகில் பிறந்த கார்மல் பெண்கள் உயர்நிலைப்பள்ளியில் கல்வி பயின்றார்.
# சுப்புலட்சுமி சர்மா

## துடுப்பாட்ட வாழ்க்கை

### ஒருநாள் சர்வதேச (ஒருநாள்)

மார்ச் 16, 2012 இல் மும்பையில் ஆத்திரேலியப் பெண்கள் துடுப்பாட்ட அணிக்கு எதிரான பெண்கள் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
# சுப்புலட்சுமி சர்மா

## துடுப்பாட்ட வாழ்க்கை

### பன்னாட்டு இருபது20

பெப்ரவரி 23, 2012 இல் மேற்கிந்தியத் தீவுகள் பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.
# நியூசிலாந்துப் பெண்கள் துடுப்பாட்ட அணி

**ஒயிட் ஃபெர்ன்ஸ்** என்ற புனைபெயர் கொண்ட **நியூசிலாந்துப் பெண்கள் துடுப்பாட்ட அணி** (New Zealand women's national cricket team) பன்னாட்டுத் துடுப்பாட்டப் போட்டிகளில் நியூசிலாந்தை பிரதிநிதித்துவப்படுத்துகிறது. ஐ.சி.சி பெண்கள் வாகையாளர் (சர்வதேச பெண்கள் துடுப்பாட்டத்தில் மிக உயர்ந்த நிலை) போட்டியிடும் எட்டு அணிகளில் ஒன்றான இந்த அணியை பன்னாட்டுத் துடுப்பாட்ட அவையின் வாழ்நாள் உறுப்பினரான நியூசிலாந்துத் துடுப்பாட்ட வாரியம் நிர்வகிக்கிறது.  
நியூசிலாந்து 1935 இல் இங்கிலாந்துக்கு எதிராக தேர்வுப் போட்டியில் அறிமுகமானது, அந்த மட்டத்தில் விளையாடும் மூன்றாவது அணியாக ஆனது. ஆஸ்திரேலியா மற்றும் இங்கிலாந்துடன், பெண்கள் துடுப்பாட்ட உலகக் கோப்பையின் பத்து பதிப்புகளிலும் பங்கேற்ற மூன்று அணிகளில் நியூசிலாந்தும் ஒன்றாகும். இந்த அணி நான்கு முறை இறுதிப் போட்டிக்கு தகுதியானது . இதில், 2000 இல் வென்றது 1993, 1997 மற்றும் 2009 ஆம் ஆண்டுகளில் இரண்டாவது இடத்தைப் பிடித்தது.
# நியூசிலாந்துப் பெண்கள் துடுப்பாட்ட அணி

### பெண்கள் தேர்வுத் துடுப்பாட்டம்

- அணியின் அதிகபட்ச ஓட்டங்கள்: 517/8 எதிர். இங்கிலாந்து 24 ஜூன் 1996 அன்று ஸ்கார்பாரோவின் வடக்கு மரைன் சாலை மைதானத்தில் .
- அதிகபட்ச தனிநபர் ஓட்டங்கள்: 204, கிர்ஸ்டி ஃபிளவெல் எ. இங்கிலாந்து 24 ஜூன் 1996 அன்று ஸ்கார்பாரோவின் வடக்கு மரைன் சாலை மைதானத்தில் .
- சிறந்த ஆட்டப்பகுதிப் பந்துவீச்சு: 7/41, ஜோஸ் பர்லி வி. இங்கிலாந்து 6 ஆகஸ்ட் 1966 அன்று லண்டனின் ஓவலில் .
# தீட்டாஹீலிங்

**தீட்டாஹீலிங்** என்பது 1994 ஆம் ஆண்டில் வியன்னா ஸ்டிபால் என்பவரால் உருவாக்கப்பட்ட ஒரு சுய உதவி முறை ஆகும். இது மக்கள் தங்களது உடல்நலம், செல்வம் அல்லது அன்பு போன்றவற்றில் தங்கள் இலக்குகளை அடைவதைத் தடுக்கின்ற ஆழ்மனது நம்பிக்கைகளை மாற்ற உதவுகிறது.
# தீட்டாஹீலிங்

## செயல்படுத்துதல்

தீட்டாஹீலிங் என்பது ‘நம்பிக்கையே தீர்வு அளிக்கிறது’ எனப்படும் தனிப்பட்ட அமர்வுகளின் வடிவத்தில் பயன்படுத்தப்படுகிறது, இதில் வாடிக்கையாளரும் தீட்டா பயிற்சியாளரும் ஒருவருக்கொருவர் நேருக்கு நேராக அல்லது தொலைபேசியில் அமர்ந்திருக்கிறார்கள். இது தினசரி சுய தியானம் மற்றும் தன்னைத்தானே உள்ளாய்வு செய்யும் ஒரு வழியாகவும் பயன்படுத்தப்படலாம்.  
‘நம்பிக்கைகள்’ என அழைக்கபடும் அடிப்படை, மரபணு, வரலாறு மற்றும் ஆன்மா அடிப்படையிலான ஆழ்மனதில் இருக்கக்கூடியவனவற்றை பங்கேற்பாளர் கண்டுபிடித்து மாற்ற முடியும் என்பது இதன் கருத்து ஆகும்.
# தீட்டாஹீலிங்

## தத்துவம்

வியன்னா ஸ்டிபலின் கருத்துப்படி, தீட்டாஹீலிங் தத்துவம் 'ஏழு வளர்ச்சி நிலைகளை ' மையமாகக் கொண்டுள்ளது, இது 'ஏழாவது வளர்ச்சி நிலை அனைத்தையும் உருவாக்கியவர்' என்பதன் முக்கியத்துவத்தைக் காட்டுவதற்கான ஒரு கட்டமைப்பைக் அளிக்கும். மேலும் இது 'அன்பு மற்றும் நுண்ணறிவின் இடம்' என்றும் விவரிக்கப்படுகிறது. அணுக்கள் மற்றும் துகள்களின் இயக்கத்துடன் தொடர்புடைய ஏழு வளர்ச்சி நிலைகள் பௌதீக மற்றும் ஆன்மீக உலகத்தை விளக்குகின்றன, ஏழாவது வளர்ச்சி நிலைஎல்லாவற்றையும் உருவாக்கும் உயிர் சக்தியாகும். மேலும், அதன் கருத்துக்களை பெரும்பாலான மதங்களுடைய கருத்துகளுடன் ஒன்றிணைக்க முடியும்.
# ஒருத்தி

**ஒருத்தி** (*Oruththi*) என்பது 2003 ஆம் ஆண்டு அம்சன் குமார் இயக்கிய இந்திய தமிழ்த் திரைப்படம் ஆகும்.  
இது 2003 ஆம் ஆண்டு இந்திய சர்வதேச திரைப்பட விழாவிற்கு தேர்வு செய்யப்பட்டு இந்திய பனோரமா பிரிவில் திரையிடப்பட்டது. புதுச்சேரி அரசின் சிறப்பு விருதையும் வென்றது.
# ஒருத்தி

## சுருக்கம்

1884 இல் தென்னிந்தியாவின் கிராமப்புறத்தில் நடக்கும் கதையாக உள்ளது இது. இந்த படத்தின் கதை கி. ராஜநாராயணனின் *கிடை* என்ற கதையின் தழுவலாகும். செவனி என்ற தாழ்த்தபட்ட பெண்ணும் (பூர்வஜா) உயர்சாதி (நாயக்கர்) இளைஞனான எல்லப்பனும் (கணேஷ்) காதலிக்கிறார்கள். இதற்கிடையில் அவள் துணிச்சலாக ஆங்கில அதிகாரியிடம் (தாமஸ் ஓபர்) முறையிட்டு கொடுங்கோலனான சமீந்தாரிடமிருந்து முழு கிராமத்திற்கும் விடிவை பெற்றுத் தருகிறாள். கிராமவாசிகள் செவனிக்கு தங்கள் நன்றிக்கடனை செலுத்த விரும்புகிறார்கள். அவள் எல்லப்பனை திருமணம் செய்துகொள்ள விரும்புவதை அறிகின்றனர். தாழ்த்தபட்ட பெண்ணை உயர் சாதியைச் சேர்ந்தவனுக்கு திருமணம் செய்து வைப்பதை அவர்களால் நினைத்துப் பார்க்ககூட முடியவில்லை. எது ஒன்றும் மக்களின் செயல்களால் அல்லாமல், அவர்கள் பிறந்த சாதியினால்தான் தீர்மானிக்கப்படுகிறது என்பது செவானிக்கு ஒரு அடியாக உள்ளது. ஆனால் செவனி திருமணத்திற்குக் குறைவான எதற்கும் உடன்படவில்லை. இதனால் அவர்கள் ஒரு முடிவுக்கு வருகிறார்கள். அவள் அவளது சாதி, குடும்பம், மண் எல்லாவற்றையும் துறந்து வந்தால் , திருமணத்துக்கு ஒப்புவதாக பஞ்சாயத்து சொல்கிறது. இதை ஒப்புக்கொள்ளாத அவள் தன் சொந்த சாதியினருடனே இருப்பதாக முடிவு செய்கிறாள். கடைசி காட்சியில் அந்த பிரித்தானிய அதிகாரி பயன்படுத்திய , இறகு பேனாவை யாரோ விளையாட்டாக தூக்கி எறிகிறார்கள். அவள் அதை பாய்ந்து பிடிக்கும் காட்சியுடன் படம் முடிகிறது..  
இந்தப் படம் சமூக பழக்கவழக்கங்களுக்கு சவால் விடுக்கும் ஒரு பெண்ணின் கதையாகும். மேலும் அவளது செயலால் அவள் பெண்களின் விடுதலைக்கான ஆரம்ப விதைகளை விதைக்கிறாள்.
# ஒருத்தி

## நடிகர்கள்

- பூர்வாஜா செவனியாக
- கணேஷ் எல்லப்பனாக
- ராஜு
- பாலா சிங்
- பாரதி மணி
- தாமஸ் ஓபர்
- ராம் சரவண
# ஒருத்தி

## குழு

- இயக்குநர்: அம்சன் குமார்
- திரைக்கதை: அம்சன் குமார்
- ஒளிப்பதிவு: பி. எஸ். தரன்
- படத்தொகுப்பு: எஸ். சதீஷ் மற்றும் ஜே. என். ஹர்ஷா
- கலை: ஏ. சி பிள்ளை
- இசை: எல். வைத்தியநாதன்
# ஒருத்தி

## வரவேற்பு

ஒருத்தி விமர்சன ரீதியான பாராட்டைப் பெற்றது, அனைத்து விமர்சகர்களும் இந்த படத்தை பாராட்டினர். எல். வைத்யநாதனின் இசையும் நேர்மறையான வரவேற்பைப் பெற்றது.
# 2021 சுயஸ் கால்வாய் வழித்தடை

**2021 சுயஸ் கால்வாய் வழித்தடை** என்பது (*2021 Suez Canal obstruction*) மார்ச் 23, 2021 அன்று, *எவர் கிவ்வன்*, எனும் கோல்டன் கிளாஸ் கொள்கலன் கப்பல், எகிப்தின் சுயஸ் கால்வாயில் தரைத்தட்டியதால் ஏற்பட்ட போக்குவரத்து தடையினைக் குறிப்பதாகும். சுமார் உள்ள இந்தக் கப்பல் மணிக்கு 74 கிலோ மீட்டர் வேகமுடைய புழுதிப் புயலில் சிக்கியது. இதனால் கப்பலின் போக்கு திசையினை மாற்றியது. கப்பல் கால்வாயின் தரைப்பகுதி ஒன்றில் சிக்கிக்கொண்டது. ஆனால் அதிகாரிகள் இதற்கு புழுதிப்புயல் மட்டும் காரணமல்ல, தொழில்நுட்ப மனித தவறுகளும் பொறுப்பு என்கின்றனர். கால்வாயின் ஒரு கரைப்பகுதியில் கப்பல் தரைதட்டியதால், கால்வாயின் வழியாகக் கப்பல்கள் கடந்து செல்வது முற்றிலும் தடுக்கப்பட்டது  
மார்ச் 27, கப்பல் தரை தட்டிய நான்கு நாட்களுக்குப் பின்னர் சுமார் 300 கப்பல்களின் போக்குவரத்து தரைப்பட்டு சுயஸ் கால்வாய் வழியாகச் செல்ல வரிசையில் காத்து நிற்கின்றன. அதே நேரத்தில் நிலைமை சாதாரண நிலைக்குக் கொண்டுவர முயற்சிகள் எடுக்கப்பட்டு வருகிறது. ஆனால் மார்ச் 27, 2021 வரையிலும் எவர் கிவ்வன் கப்பல் கால்வாயில் தான் சிக்கியுள்ளது இரண்டு தடங்களைக் கொண்ட கால்வாயின் பகுதிக்கு தெற்கே இந்த தடங்கல் உள்ளதால், மற்ற கப்பல்கள் இந்தக் கப்பலைக் கடந்து செல்ல இயலவில்லை.
# 2021 சுயஸ் கால்வாய் வழித்தடை

## சம்பவம்

சம்பவம் நடந்த நேரத்தில், *எவர் கிவ்வன்* மலேசியாவின் தஞ்சங் பெலிபாஸிலிருந்து நெதர்லாந்தின் ராட்டர்டாமிற்கு சென்று கொண்டிருந்து. இது வடக்கு நோக்கிச் செல்லும் வாகன வரிசையில் ஐந்தாவது இடத்திலில் மன்சியட் ரக்கோல கிராமத்தின் அருகே இருந்தது.  
23 மார்ச் 2021 அன்று, 07:40 EGY (UTC + 2) இல், *எவர் கிவன்* சுயஸ் கால்வாய் வழியாகப் பயணித்தபோது மணல் புயலில் சிக்கியது. மணிக்கு வேகத்தினை எட்டிய பலத்த காற்று காரணமாக "கப்பலின் வழிநடத்தும் திறன் இழந்தது". இதனால் கப்பல்கூடு விலகியது. *எவர் கிவ்வன்* 151கிமீ (82nmi) குறியில் (நடுநிலக் கடலில் சயீது துறைமுகத்திலிருந்து அளவிடப்படுகிறது; 10கிமீ (5.4nmi) சுயஸ் வளைகுடாவில் உள்ள சுயஸ் துறைமுகத்திலிருந்து), தரை தட்டி தன்னை விடுவிக்க முடியாமல் பக்கவாட்டாக மாறி, இருபுறமும் கால்வாயைப் போக்குவரத்தினைத் தடுத்தது.  
இந்த சம்பவத்திற்குப் பங்களிக்கும் காரணியாகக் கரை விளைவு குறிப்பிடப்பட்டுள்ளது.  
கால்வாயின் இரு முனைகளிலும் 200 இக்கும் மேற்பட்ட கப்பல்கள் *எவர் கிவ்வன்* மூலம் தடைசெய்யப்பட்டன. இதில் ஐந்து பெரிய கொள்கலன் கப்பல்களும் அடங்கும். இவற்றில் 41 மொத்த சுமைக் கப்பல்கள் மற்றும் 24 கச்சா எண்ணெய் கப்பல்களும் அடங்கும். பாதிக்கப்பட்ட கப்பல்களில் சுமார் 16.9 மில்லியன் டன் எடையினைக் கொண்டுள்ளன. இவற்றில் சில இப்பகுதியில் உள்ள துறைமுகங்களிலும் நங்கூரம் பாய்ச்சியும் நிறுத்தப்பட்டுள்ளன. அதே நேரத்தில் பல இடங்களில் ஆங்காங்கே சிறிய சரக்குக் கப்பல்கள் முதல் பெரிய கப்பல்கள் வரை நிறுத்தப்பட்டுள்ளன. ரஷ்யாவின் கடற்படை ஆல்டே-வகை ஆயிலர் *கோலா* கப்பல் மொத்த சரக்கு கப்பலான *ஆர்க் ராயலுடன்* மோதியது.
# 2021 சுயஸ் கால்வாய் வழித்தடை

## பதில்வினை

*எவர் கிவ்வன்* கப்பலுக்குப் பின்னால் உள்ள இரு கப்பல்களை அகற்றி அதிக இடைவெளியினை ஏற்படுத்தித் தரைதட்டிய கப்பலை மீண்டும் மிதக்கவைக்க அதிகாரிகள் திட்டமிட்டுள்ளனர். எரிபொருள், நிலைப்படுத்தும் நீர், மற்றும் கொள்கலன்கள், கனரக இயந்திரங்கள் கப்பலிலிருந்து அகற்றப்பட்டன. அகழ்பொறி மூலம் தோண்டும் வேலை தொடங்கியது. கப்பலை இழுக்கும் முயற்சியில் எட்டு இழுவைப் படகுகள் செயலில் உள்ளன. ராயல் போஸ்கலிசு வெஸ்ட்மின்ஸ்டரின் தலைமை நிர்வாகி பீட்டர் பெர்டோவ்ஸ்கி, இந்த நடவடிக்கையில் "நாட்கள் முதல் வாரங்கள் வரை ஆகலாம்" என்று கூறினார்.  
25 மார்ச் அன்று சூயஸ் கால்வாய் அதிகாரிகள் எவர் கிவ்வன் கப்பலினை மீட்கும் வரை சுயஸ் கால்வாய் போக்குவரத்தினை நிறுத்தி வைத்தனர். ஆனால் எகிப்தின் ஜனாதிபதி அப்துல் பத்தா அல்-சிசியின் துறைமுக ஆலோசகர், "அதிகபட்சமாக 48 முதல் 72 மணிநேரத்தில் கால்வாய் சரிசெய்யப்படும் என்று தான் எதிர்பார்ப்பதாகக் கூறினார். சுயஸ் கால்வாய் ஆணையமும் அதன் தூர்வாரலில் சுமார் 87 சதவீதம் முடிந்துவிட்டதாகக் கூறியது.  
மார்ச் 26 அன்று, கப்பலை அகற்றுவதற்கான முயற்சிகளுக்கு உதவுவதற்காக அகழ்வாராய்ச்சி நிபுணர்களின் ஐக்கிய அமெரிக்கக் கடற்படை மதிப்பீட்டுக் குழு அளித்த வாய்ப்பை கால்வாய் ஆணையம் ஏற்றுக்கொண்டது.  
மார்ச் 27ஆம் நாள், 14 இழுவைப்படகினைப் பயன்படுத்து, உயர் ஓதத்தினைச் சாதகமாக்கி மீட்க எடுக்கப்பட்ட முயற்சி தோல்வியில் முடிந்ததாக சுயஸ் கால்வாய் அதிகாரிகள் தெரிவித்தனர். யுகிடோ கிக்காகி, தலைவர், சோயி கிசென் எவர் கிவ்வன் கப்பல் சேதமடையவில்லை என்றும், தண்ணிரை எடுத்துக்கொள்வதில்லை என்றும், மிதக்க ஆரம்பித்தால், இயங்கத்துவங்கும் எனத் தெரிவித்தார். தற்போதைய சூழலில் கால்வாய் போக்குவரத்திற்காக எப்போது திறக்கப்படலாம் என்பதற்கான தகவல் இல்லை. நிலைமை தீர்ப்பது கடினமான ஒன்றாகும். தாமதமான கப்பல்கள் போக்குவரத்து நிறைந்த துறைமுகங்களுக்குச் செல்லவும், சரக்குகளை இறக்குவதற்கும் கூடுதல் தாமதங்களை எதிர்கொள்ளக்கூடும். எவர் கிவ்வன் தற்போதைய இக்கட்டான சூழ்நிலையிலிருந்து விடுவிக்கப்பட்ட பின்னரும் கப்பல் போக்குவரத்தில் கூடுதல் தாமதங்கள் தொடரக்கூடும். மார்ச் 27 நிலவரப்படி, இரு முனைகளிலும் கால்வாயின் நடுவிலும் 300க்கும் மேற்பட்ட கப்பல்கள் நிற்கின்றன. பல கப்பல்கள் நெருங்கி வருகின்றன அல்லது அவற்றின் பாதைகளை மாற்றியுள்ளன.
# 2021 சுயஸ் கால்வாய் வழித்தடை

## பொருளாதார தாக்கம்

இந்த சம்பவம் உலகெங்கிலும் உள்ள வாடிக்கையாளர்களுக்கு அன்றாட பொருட்களின் தேவையில் தாமதத்தை ஏற்படுத்தும் என்று நிபுணர்கள் எச்சரித்துள்ளனர். கடல்சார் வரலாற்றாசிரியர் சால் மெர்கோக்லியானோ அசோசியேட்டட் பிரெசிடம், "ஒவ்வொரு நாளும் கால்வாய் மூடப்பட்டுள்ளது. கொள்கலன் கப்பல்கள் மற்றும் டேங்கர்கள் உணவு, எரிபொருள் மற்றும் தயாரிக்கப்பட்ட பொருட்களை ஐரோப்பாவிற்கு வழங்கவில்லை, ஐரோப்பாவிலிருந்தும் தூரக் கிழக்கு நாடுகளுக்குப் பொருட்கள் ஏற்றுமதி செய்யப்படவில்லை" என்று கூறினார்." மேலும் தடையை அகற்ற ஒவ்வொரு நாளும் எடுக்கும் முயற்சியின் போது கூடுதலாக 9 பில்லியன் அமெரிக்க டாலர் மதிப்புள்ள பொருட்களைச் சீர்குலைக்கும் என மதிப்பீடு செய்துள்ளது.  
மூலோபாய எரிசக்தி மற்றும் பொருளாதார ஆராய்ச்சியின் தலைவர் மைக்கேல் லிஞ்ச், "எண்ணெய் விலையில் சமீபத்திய சரிவின் காரணமாக வாங்குவது மீண்டும் சுயஸ் கால்வாயினை மூடுவதால் அதிகருக்கும் என்றார். டபுள்யு டி ஆர் ஜி பொருளாதாரம் ஆற்றல் பொருளாதார நிபுணர் ஜேம்ஸ் வில்லியம்ஸ் தற்போதுள்ள சேமிப்பினால் எண்ணெய் விநியோகத்தில் சில நாட்கள் எந்த பாதிப்பினையும் ஏற்படுத்தாது என்றார். ஆனால் இந்த நிகழ்வு பொருட்கள் சந்தைப்படுத்தலை தாமதப்படுத்தும் என்றார். குறைக்கடத்திகளைப் பயன்படுத்தும் தொழிலகங்கள் மட்டுமே பாதிக்கும். நீண்ட காலத்திற்கு பொருட்களின் பற்றாக்குறையைத் தணிக்க, எதிர்கால ஏற்றுமதிகளை இயல்பை விட சற்று முன்கூட்டியே ஆணையிட்டு தாமதத்தினை சரி செய்யலாம். இருப்பினும், மற்றொரு நிறுவனத்தின் ஆலோசகர் சூயஸ் கால்வாயில் ஒரு குறுகிய கால இடையூறு கூட விநியோகச் சங்கிலியுடன் பல மாதங்களுக்குத் தொடர் விளைவினை (டோமினோ விளைவை) ஏற்படுத்தும் என்று குறிப்பிட்டார்.  
ஆசியாவிற்கும் ஐரோப்பாவிற்கும் இடையிலான கடல் போக்குவரத்திற்கான இயல்புநிலை மாற்றுப் பாதை ஆப்பிரிக்கக் கண்டத்தைச் சுற்றி உள்ளது. இது சுமார் 9,000கிமீ (4,900nmi) நீளமுடையது தோராயமாகப் பயணத்திற்கு 10 நாட்கள் எடுக்கும். மார்ச் 26க்குள், சில கப்பல்கள் ஏற்கனவே நன்னம்பிக்கை முனையினைச் சுற்றிச் செல்ல மீண்டும் அனுப்பப்பட்டன. இவை கூடுதலாக 6,100கிமீ (3,300nmi) தூரத்தினை 12 பயண நாட்கள் கூடுதலாகச் செலவழித்துச் செல்ல வேண்டும் எனச் சர்வதேச கப்பல் போக்குவரத்து அமைப்பு தெரிவித்துள்ளது. இந்த சம்பவத்தைப் பயன்படுத்தி ரஷ்யா தனது ஆர்டிக் கப்பல் வழித்தடங்களை மாற்றாகப் பயன்படுத்தி ஆபிரிக்காவைச் சுற்றி பொருட்களை எடுத்துச் செல்ல வேண்டுகிறது.  
மதிப்புமிக்க கப்பல்கள் ஒரு சிறிய பகுதியில் இருப்பதால், திருட்டுக் குறித்த கவலைகள் அதிகரித்துள்ளதால் கப்பல் நிறுவனங்கள் பகுரைனை தளமாகக் கொண்ட அமெரிக்காவின் ஐந்தாவது கடற்படையிடம் பாதுகாப்பு குறித்து விசாரிக்கச் துவங்கியுள்ளன.
# 2021 சுயஸ் கால்வாய் வழித்தடை

## மீட்புப் பணிகள்

சரக்கு போக்குவரத்து பாதைகளில் உலகன் மிக முக்கியமான ஒன்றாக இருக்கும் சூயஸ் கால்வாயில் 23 மார்ச் 2021 அன்று (செவ்வாய்க்கிழமை) எவர் கிவன் என்ற மிகப்பெரிய சரக்குக் கப்பல் தரைதட்டி நின்றது. வேகமான காற்று மற்றும் மணல் புயலால் மறைக்கப்பட்ட பார்க்கும் திறன் ஆகியவற்றால் 400 மீட்டர் நீளமுள்ள இந்தச் சரக்குப் கப்பல் தரைதட்டியதாக ஆரம்பகட்ட தகவல்கள் தெரிவித்தன. இது தொழில்நுட்ப கோளாறுகள் அல்லது மனித பிழைகள் காரணமாக நடந்து இருக்கலாமா என்பது குறித்த தகவல்கள் துவக்கக் கட்ட விசாரணையில் தெரியவரும்.  
28 மார்ச் 2021 (ஞாயிறு) வரை 18 மீட்டர் ஆழத்தில், 27,000 கியூபிக் மீட்டர் அளவு மணல் தோண்டி எடுக்கப்பட்டுள்ளது என்று சூயஸ் கால்வாய் ஆணையம் தெரிவித்தது. இழுவைப் படகுகள் மற்றும் அகழ்வுக் கருவிகள் ஆகியவற்றின் துணையுடன் இந்தக் கப்பலை மீண்டும் மிதக்க வைப்பதற்கான முயற்சிகள் தொடர்ந்து வந்தன. கடல்சார் தொழில்நுட்ப பணிகள் மேற்கொள்ளும் 'இன்ச்கேப்' நிறுவனம் கப்பல் விடுவிக்கப்பட்டுள்ளது எனத்தெரிவித்துள்ளது.
# அலோகோட்டா

: *டிவிர்லெர் அந்துப்பூச்சி பேரினத்திற்கு பார்க்க* கைபாடிமா*.* *1869ஆம் ஆண்டில் பார்சுடரால்* அலோகோட்டா *தவறாகப் பெயரிடப்பட்ட ஊசிவால் குளவி இனத்திற்கு* , அலோகோட்டா (குளவி) ஐப் பார்க்கவும்.  
***அலோகோட்டா (Allocota)*** என்பது வண்டு குடும்பமான கேராபிடேவினைச் சார்ந்த பேரினமாகும். இந்தப் பேரினம் பின்வரும் சிற்றினங்களைக் கொண்டுள்ளது.  
- *அலோகோட்டா ஆராட்டா* <small>(பேட்சு, 1873)</small>
- *அலோகோட்டா பைகோலர்* இசி <small>& லியாங், 2013</small>
- *அலோகோட்டா சயனிபென்னிசு* எ<small>ல்லர், 1923</small>
- *அலோகோட்டா விரிடிபென்னிசு* <small>மோட்சுல்சுகி</small> <small>, 1859</small>  
பின்வரும் இனங்கள் ஒத்த இனங்களாக மாறியுள்ளன:  
- *அலோகோட்டா ஆண்டுரூவெசி* <small>(செடிக்கா, 1934):</small> *பைலோடெரா ஆண்டுரூவெசி* <small>(செடிக்கா, 1934)</small>
- *அலோகோட்டா அரோவி* <small>(செட்டிலிகா, 1935)</small> : *டயமெல்லா அரோவி* <small>(செட்டிலிகா, 1935)</small>
- *அலோகோட்டா கெருலியா* <small>ஆண்டுரூசு, 1933</small>: *அலோகோட்டா விரிடிபென்னிசு* <small>மோட்சுல்சுகி, 1859</small>
- *அலோகோட்டா பெர்லீட்டா கிருசென்னோபர்* <small>, 1994</small> : *மெட்டலாஞ்சிசுடா பெர்லெட்டா* <small>(கிருசென்னோபர்</small> <small>, 1994)</small>
- *அலோகோட்டா பெரோட்டி* <small>(செட்டிலிகா, 1963)</small> : *அலோகோட்டா ஆரட்டா* <small>(பேட்சு, 1873)</small>
- *அலோகோட்டா பிலிப்பினென்சிசு* <small>(செட்டிலிகா, 1935)</small>: *பராபியா பிலிப்பினென்சிசு* <small>(செட்டிலிகா, 1935)</small>
# விக்கிப்பீடியா:முதற்பக்கக் கட்டுரைகள்/மார்ச் 28, 2021

<div id="mp-tfa-img">  
</div>
**முகலாயப் பேரரசு** உச்ச நிலையில் இருக்கும்பொழுது, அக்காலத்தில் பாரதம் என்று அழைக்கப்பட்ட இந்தியா, ஆப்கானிஸ்தான், பாகிஸ்தான் மற்றும் வங்காள தேசம் போன்ற நாடுகளின் பெரும் பகுதிகளை உள்ளடக்கிய பேரரசாக இருந்தது. கி. பி. 1526 தொடக்கம் முதல் 1712 வரையான காலப்பகுதியில் இந்த அரசு நிலைபெற்றிருந்தது. துருக்கிய-பாரசீக / துருக்கிய-மங்கோலிய தைமூரியத் தலைவனான பாபர், 1526 ஆம் ஆண்டில் கடைசி டில்லி சுல்தானான, இப்ராஹிம் லோடி என்பவரை, முதலாவது பானிபட் போரில் தோற்கடித்து முகலாய அரசைத் தோற்றுவித்தார். **மேலும்...**
---
<div id="mp-tfa-img">  
</div>
**பண்டைய இந்தியக் கல்வெட்டுக்கள்** இந்தியத் துணைக்கண்டத்தில் முதன் முதலாக கிடைத்த கலவெட்டுக்கள், கிமு மூவாயிரம் ஆண்டுகளுக்கு முந்தைய சிந்து வெளியில் கிடைத்த கல்வெட்டுக் குறிப்புகள் ஆகும். ஆனால் இக்கல்வெட்டுக் குறிப்புகள் இதுவரை யாராலும் முழுமையாக படித்து அறியப்படவில்லை. வட இந்தியாவில், கிமு மூன்றாம் நூற்றாண்டில் பிராமி எழுத்தில் பிராகிருத மொழியில் எழுதப்பட்ட அசோகரின் கல்வெட்டுகளும், தமிழ்நாட்டில் தமிழி எழுத்தில், தமிழ் மொழியில் எழுதப்பட்ட மாங்குளம் கல்வெட்டுகள் முதலில் அறியப்பட்டதாகும். **மேலும்...**
# அயர்லாந்துப் பெண்கள் துடுப்பாட்ட அணி

**அயர்லாந்துப் பெண்கள் துடுப்பாட்ட அணி** (Ireland women's cricket team) பன்னாட்டுத் துடுப்பாட்டப் போட்டிகளில் அயர்லாந்தை பிரதிநிதித்துவப்படுத்துகிறது. இந்த அணி வடக்கு அயர்லாந்து மற்றும் அயர்லாந்து குடியரசு ஆகிய இரண்டையும் குறிக்கிறது.  
அயர்லாந்து 1987 ஆம் ஆண்டில் ஆஸ்திரேலியாவுக்கு எதிராக தனது ஒருநாள் சர்வதேச போட்டிகளில் அறிமுகமானது. அடுத்த ஆண்டில்1988 உலகக் கோப்பையில் விளையாடியது. 2000 ஆம் ஆண்டில், தேர்வுப் போட்டியில் பாக்கித்தான் பெண்கள் துடுப்பாட்ட அணியைத் தோற்கடித்தது. அயர்லாந்து தற்போதுவரை உலகக் கோப்பைக்கு தகுதி பெறவில்லை. இருப்பினும், இந்த அணி ஐ.சி.சி உலக இருபதுக்கு 20 , 2014 மற்றும் 2016 ஆகிய இரண்டு தொடர்களுக்கு தகுதி பெற்றுள்ளது. டிசம்பர் 2018 இல், அயர்லாந்து துடுப்பாட்ட வாரியம் முதல் முறையாக பெண் வீரர்களுக்கு தொழில்முறை ஒப்பந்தங்களை வழங்கியது.  
2020 டிசம்பரில் இந்த அணியை, ஐ.சி.சி 2023ஆம் ஆண்டிற்கான ஐ.சி.சி பெண்கள் இருபது20 உலகக் கிண்ணத்திற்குத் தகுதி பெற்றதாக அறிவித்தது. 2021 ஐ.சி.சி மகளிர் டி 20 உலகக் கோப்பை ஐரோப்பா தகுதிச்சுற்றில் பிராந்திய குழுவில் அயர்லாந்து பெயரிடப்பட்டது.
# இரவிகாந்த்

**இரவிகாந்த்** (*Ravikanth*) என்பவர் ஒரு இந்திய நடிகராவார். இவரு குறிப்பாக தமிழ் படங்களில் நடித்துவருகிறார்.
# இரவிகாந்த்

## தொழில்

இரவி ஒலிப் பொறியாளராக தனது தொழில் வாழ்க்கையைத் தொடங்கினார். அந்நிறுவனம் மூடப்பட்டபோது, இவர் ஒரு நாடக குழுவில் சேர்ந்தார். குழுவில், இயக்குநர் கே. பாலசந்தரின் இணை இயக்குநரான அனந்துக்கு சாருஹாசன் இவரை அறிமுகப்படுத்தினார். விரைவில், இரவிக்கு ரவிகாந்த் என்ற திரைப் பெயர் கொடுக்கப்பட்டு, பாலச்சந்தரின் *மனதில் உறுதி வேண்டும்* (1987) திரைப்படத்தில் அறிமுகமானார். இந்த காலகட்டத்தில், இவர் *அபூர்வ சகோதரர்கள்* (1989) திரைப்படத்தில் துணை வேடத்தில் நடித்தார். ஆனால் படத்தின் நீளம் கருதி அவரது பகுதிகள் குறைக்கப்பட்டன. ரவிகாந்த் பின்னர் தொலைக்காட்சி தொடர்களில் பணிபுரிந்தார், கே. பாலசந்தரின் தயாரிப்புகளான *சஹானா,* *சொல்லத்தான் நினைக்கிறேன்* உள்ளிட்டவற்றில் தொடர்ந்து நடித்தார்.  
2000 களில், ரவிகாந்த் *சரோஜா* (2008) தொடங்கி வெங்கட் பிரபு இயக்கிய படங்களில் தொடர்ந்து நடித்தார். வெங்கட் பிரபுவின் நகைச்சுவை நாடகப்படமான *கோவாவில்*, இரவிகாந்த் பதினொரு வித்தியாசமான கதாபாத்திரங்களை சித்தரித்து நடித்தார். அதன் பின்னர் இவர் அதே இயக்குனருடன் *மங்கத்தா,* *பிரியாணி* (2013) போன்ற படங்களில் தோன்றினார். 2000 களில் இவர் நடித்து பிரேம்ஜி- முக்கிய பாத்திரத்தில் நடித்த *2010, பாக்யராஜ்* மற்றும் சிலம்பரசன் நடித்த *கெட்டவன்* போன்றவை தயாரிப்பின் நடுவில் கைவிடப்பட்டன.
# இரவிகாந்த்

## திரைப்படவியல்

| 1987 | *மனதில் உறுதி வேண்டும்* |  |
| --- | --- | --- |
| 1990 | *13-ம் நம்பர் வீடு* | ரேகாவின் கணவர் |
| 1994 | *சின்னமுத்து* |  |
| *அத்த மக ரத்தினமே* |  |  |
| 1995 | *பாட்டு வாத்தியார்* | பேச்சிமுத்து |
| 1997 | *அபிமன்யு* | பிரகாஷ் |
| 1999 | *சுயம்வரம்* | திருமண விருந்தினர் |
| 2003 | *ஆஞ்சநேயா* | காவல்துறை அதிகாரி |
| 2008 | *சரோஜா* |  |
| 2010 | *கோவா* | 11 பாத்திரங்கள் |
| 2011 | *மங்காத்தா* | செட்டியாரின் உதவியாளர் |
| 2013 | *பிரியாணி* | சந்திரசேகர் |
| 2015 | *எம்.ஜி.ஆர். சிவாஜி ரஜினி கமல்* | வனராஜன் |
| 2021 | *சக்ரா* |  |
| *மாநாடு* | படப்பிடிப்பில் | } |
# இரவிகாந்த்

## தொலைக்காட்சி

| *சஹானா* | ஜெயா டி.வி. |  |  |  |
| --- | --- | --- | --- | --- |
| *சொல்லத்தான் நினைக்கிறேன்* | ஜீ தமிழ் |  |  |  |
| 2013 - 2017 | *வம்சம்* | சிவரம் | சன் | } |
# வி. அழகப்பன்

**வேந்தன்பட்டி அழகப்பன்** என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் முதன்மையாக தமிழ்த் திரைப்படங்களில் பணியாற்றியுள்ளார். சுரேஷ், ரேவதி ஆகியோர் நடித்த *ஆகாயத் தாமரைகள்* (1985) என்ற காதல் நாடகத் திரைப்படத்தை உருவாக்கிய பின்னர் இவர் புகழ் பெற்றார். இதேபோன்ற வகைகளில் தொடர்ந்து படங்களை உருவாக்கி வருகிறார்.
# வி. அழகப்பன்

## தொழில்

தனது தொழில் வாழ்க்கையில் அழகப்பன் வழக்கமாக நடிகர் ராமராஜன், சுரேஷ் ஆகியோருடன் தவறாமல் பணியாற்றியுள்ளார். இவரது இறுதி வெளியீடான, *பூ மனமே வா* (1999) நளினி சினி ஆர்ட்ஸ் என்ற பதாகையின் கீழ் ராமராஜனின் மனைவி நளினி ராமராஜனால் தயாரிக்கபட்டது. தயாரிப்பின் போது, இந்த படம் நடிகரின் 40 வது படம் என்றும், இயக்குநராக 11 வது படம் என்றும் அறிவிக்கபட்டது. வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில் சந்திரசேகர், மனோரமா, சந்தான பாரதி போன்ற நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.
# வி. அழகப்பன்

## திரைப்படவியல்

; இயக்குநர்  
| 1980 | *ராமாயி வயசுக்கு வந்துட்டா* | உதய சங்கர், மேனகா |  |
| --- | --- | --- | --- |
| 1985 | *ஆகாயத் தாமரைகள்* | சுரேஷ், ரேவதி |  |
| 1986 | *பூக்களை பறிக்காதீர்கள்* | சுரேஷ், நதியா |  |
| 1986 | *நம்ம ஊரு நல்ல ஊரு* | ராமராஜன், ரேகா |  |
| 1987 | *பூமழை பொழியுது* | விசயகாந்து, நதியா |  |
| 1987 | *பூ பூவா பூத்திருக்கு* | பிரபு, சரிதா, அமலா |  |
| 1988 | *குங்குமக்கோடு* | மோகன், நளினி, சுரேஷ், ரம்யா கிருஷ்ணன் |  |
| 1988 | *இரண்டில் ஒன்று* | ராம்கி, நதியா, ரகுவரன் |  |
| 1988 | *என் வழி தனி வழி* | ரகுவரன், கீதா, சாந்திபிரியா |  |
| 1989 | *தங்கமான ராசா* | ராமராஜன், கனகா |  |
| 1991 | *தங்கத் தாமரைகள்* | அர்ஜுன், ரூபினி |  |
| 1999 | *பூ மனமே வா* | ராமராஜன், சங்கிதா | } |